open-index/open-wikipedia-markdown huggingface dataset:
Դախ (թատրոն)

**Դախ**, ուկրաինական թատերական նախագծի անվանում։ Ներկայումս այն Կիևի ժամանակակից արվեստի «Դախ» կենտրոնն է։ Թատրոնի հիման վրա ստեղծվել են «ԴախաԲրախա» էթնոերաժշտական խումբը, Dakh Daughters երաժշտական խումբը և թատերական դպրոց։

## Պատմություն և հիմնադիրներ
Կիևի ժամանակակից արվեստի «Դախ» կենտրոնի բացումը տեղի է ունեցել 1994 թվականի նոյեմբերի 12-ին։ Նախագծի հիմնադիրն ու ղեկավարը դարձել է ուկրաինացի թատերական ռեժիսոր, պրոդյուսեր, դրամատուրգ և դերասան, «ԴախաԲրախա» խմբի և «Գոգոլfest» աուդիո-երաժշտական-թատերական-փիլիսոփայական նախագծի հիմնադիր Վլադիսլավ Տրոիցկին։ 1994 թվականին Վլադիսլավ Տրոիցկին բացել է «Դախ» թատրոնը, իսկ 2000 թվականին՝ թատերական դպրոցը։

«Դախ» թատրոնի առաջին ռեժիսորը եղել է Վլադիմիր Նիկոլաևիչ Օգլոբլինը։

## Համագործակցություն, հյուրախաղեր, փառատոններ
* «Գոգոլfest»
* Vidy-Lausanne թատրոն (Շվեյցարիա)
* Ֆրանսիա
* World Music Festival փառատոն Նորվեգիայում

## Խաղացանկ
# 2004 – «Գրեթե ներկայացում գրեթե ըստ Պիրանդելոյի, կամ Մահվան պար», բեմադրությունը՝ Վլադիսլավ Տրոիցկու
# 2006 – «Ամուսնություն», բեմադրությունը՝ Վլադիսլավ Տրոիցկու
# 2007 – «Լուցկիներով աղջիկը», բեմադրությունը՝ Վլադիսլավ Տրոիցկու
# 2007 – «Աննա», բեմադրությունը՝ Վլադիսլավ Տրոիցկու
# 2008 – «Թուլակամություն», բեմադրությունը՝ Վլադիսլավ Տրոիցկու
# 2009 – «Մեդեայի թատրոն», բեմադրությունը՝ Վլադիսլավ Տրոիցկու
# 2009 – «Բարձ-մարդ», բեմադրությունը՝ Վլադիսլավ Տրոիցկու
# «Կորուսյալ ճանապարհների երազներ» 
# «Արքա Լիր»
# 2013 – «Վիյ»
# 2013 – «Շան տնակ։ Տեսարան վերևից»
# 2014 – «Զինվորը և սատանան»

## Պարգևներ

## Ծանոթագրություններ

## Արտաքին հղումներ
* Ժամանակակից արվեստի «Դախ» կենտրոնի պաշտոնական կայք
* ԳոգոլFEST փառատոնի պաշտոնական կայք 
* Վլադ Տրոիցկու հարցազրույցը «Дело» թերթին
* Վլադ Տրոիցկու հարցազրույցը «Контракты» ամսագրին

Կատեգորիա:Ուկրաինայի թատրոններ
We’re Only in It for the Money

**We’re Only in It for the Money** (), Ֆրենկ Զապայի երրորդ ստուդիական ալբոմը The Mothers of Invention խմբի հետ։ Թողարկվել է 1968 թվականին։

## Ալբոմի մասին
Սկավառակը Billboard-ի «Բոլոր ժամանակների 500 լավագույն ալբոմներ» հիթ-շքերթում զբաղեցրել է 196-րդ հորիզոնականը։

*We’re Only in It for the Money*-ն հարուստ է հիպիի և սիրո ամառվա երգիծանքով։ «Flower Punk» երգը համարվում է «Hey Joe» (որը հայտնի է հատկապես Ջիմի Հենդրիքսի կատարմամբ) երգի ծաղրերգությունը։ Ձայնագրվել է առանց վոկալիստ Ռեյ Քոլինզի, ով ժամանակավորապես լքել էր խումբը։

## Երգացանկ
# Are You Hung Up? — 1:25
# Who Needs the Peace Corps? — 2:34
# Concentration Moon — 2:22
# Mom and Dad — 2:16
# Telephone Conversation — 0:49
# Bow Tie Daddy — 0:33
# Harry, You’re a Beast — 1:21
# What’s the Ugliest Part of Your Body? — 1:03
# Absolutely Free — 3:24
# Flower Punk — 3:03
# Hot Poop — 0:26
# Nasal Retentive Calliope Music — 2:02
# Let’s Make the Water Turn Black — 2:01
# The Idiot Bastard Son — 3:18
# Lonely Little Girl — 1:09
# Take Your Clothes Off When You Dance — 1:32
# What’s the Ugliest Part of Your Body? (reprise) — 1:02
# Mother People — 2:26
# The Chrome Plated Megaphone of Destiny — 6:26

## Ձայնագրման մասնակիցներ
### The Mothers of Invention
* Ֆրենկ Զապա — կիթառ, ստեղնաշարային գործիքներ, վոկալ
* Ջիմի Բլեք — փող, հարվածային գործիքներ, վոկալ
* Ռոյ Էստրադա — բաս կիթառ, վոկալ
* Բանկ Գարդներ
* Բիլ Մանդի — հարվածային, վոկալ
* Դոն Փրեսթոն — ստեղնաշարային գործիքներ
* Ջեյմս Շերվուդ — սաքսոֆոն, ձայն
* Յեն Անդերվուդ — դաշնամուր, ստեղնաշարային գործիքներ, ձայներ

## Ծանոթագրություններ

Կատեգորիա:1968 ալբոմներ
Վագներ Մանսինի

**Վագներ դու Կարմո Մանսինի,** (), բրազիլացի ֆուտբոլիստ, ով հանդես է եկել կիսապաշտպանի դիրքում։ Մարզիչ։

## Կենսագրություն
Ֆուտբոլիստը հայտնի է Պորտուգեզ, Գրեմիո, Ֆիգեյրենսե և ուրիշ բրազիլական ակումբներում հանդես գալով։ Մարզչական կարիերան սկսել է 1999 թվականին «Գրեմիո Սանկարլենսե» ակումբում, միաժամանակ հանդես գալով խաղադաշտում։

2004 թվականից ամբողջությամբ անցավ մարզչական աշխատանքին։ Ղեկավարել է Բրազիլիայի և արտերկրի շատ ակումբներ, այդ թվում՝ Պաուլիստու, Ալ-Նասր, Վիտորիան և Գրեմիո։ 2005 թվականին Պաուլիստույի հետ հաղթեց երկրի գավաթը։

2016 թվականի դեկտեմբերի 9-ին Մանսինին ներկայացվեց որպես «Շապեկոենսեյի» նոր մարզիչ։

## Նվաճումներ
; Խաղային
*  Ռիու Գրանդի դու Սուլ նահանգի չեմպիոն (1)՝ 1995
*  Լիգա Կատարինենսե (1)՝ 2003
*  Լիբերտադորեսի գավաթ (1)՝ 1995

; Մարզչական
*  Մրցանակակիր Բրազիլիայի գավաթ (1)՝ 2005
*  Լիգա Կատարինենսե (1)՝ 2017
*  Լիգա Բաիյանո (2)՝ 2008, 2016
*  Լգա Սեարենսե (1)՝ 2011

## Ծանոթագրություններ

Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Լեոն Ջեքսոն

**Լեոն Ջեքսոն** (, ), շոտլանդացի երգիչ, երգերի հեղինակ։ Հայտնի որպես «Իքս Ֆակտոր» տաղանդների շոուի չորրորդ սեզոնի հաղթող։

## Կենսագրություն
Լեոն Ջեքսոնը դարձել է "The X-Factor" շոուի հաղթողը 2007 թվականին, նրա ուսուցիչն է եղել հայտնի երգչուհի Դաննի Մինոուգը։ Այդ սեզոնը Դաննի համար որպես ժյուրի առաջին էր, և նա եղել է առաջին կին ժյուրին "The X-Factor" հաղորդումում, ում աշակերտը հաղթել է մրցույթում։

Ջեքսոնի համար մրցանակը եղավ Sony BMG ձայնագրման լեյբլի հետ պայմանագիրը։ Վերջինիս գործման ընթացքում Լեոնը հասցրել է թողարկել երեք սինգլ, որոնցից առաջինը գլխավորել է Բրիտանիայի և Իռլանդիայի ազգային հիթ֊շքերթները։ Առաջնաելույթային ալբոմը "Right Now" անվանումով ստացել է «Ոսկե» կարգավիճակ Մեծ Բրիտանիայում և «Պլատինե»՝ Իռլանդիայում։ Միայն թե 2009 թվականի մարտին Sony BMG դադարեցրել է համագործակցությունը Ջեքսոնի հետ։ ՆԵրկա պահին երիտասարդ երաժիշտը գտնվում է նոր պայմանագրի փնտրտուքներով և պատրաստվում է թողարկել նոր սկավառակ։

### Կյանքը մինչ X-Factor
Լեոն Ջեքսոնը ծնվել է Ուիտբուրնում՝ Արևմտյան Լոտիանայում գտնվող փոքր քաղաքում։ Մինչ կսկսեր իր երգչի կարիերան նա աշխատել է Gap ռետեյլերի տարբեր առևտրային ընկերություններում։ Նրա այդոլն է եղել ջազ երգիչ Մայքլ Բուբլեն։ Մինչ X-Factor-ի առաջնաելույթը, Լեոնը պատրաստվում էր ընդունվել Էդինբուրգի համալսարանի ճարտարապետության ֆակուլտետ։

### The X-Factor (2007)
2007 թվականին Լեոն Ջեկոսոնը մասնակցել է հայտնի "The X-Factor" տաղանդների շոուի նախընտրական լսումներին։ Ջեքսոնին ժպտաց հաջողությունը, բոլոր չորս ժյուրիները հավանություն տվեցին նրան։ Շոուի ընթացքում նրա ուսուցիչն է եղել Դաննի Մինոուգը։ Երիտասարդը հաջողությամբ հասնում է մինչև եզրափակից փուլ, որտեղ զուգերգ է կատարել Դաննի քրոջ՝ Քայլի Մինոուգի հետ։ Դիտողների քվեարկության արդյունքում նա դարձել է չորրորդ եթերաշրջանի հաղթողը և ստացել է գլխավոր մրցանակը՝ միլիոնանոց պայմանագիր Syco ձայնագրման ընկերության հետ։

Ըստ մի շարք կարծիքների՝ Ջեքսոնի հաղթանակը եղել է ամենազարմանալի հաղթանակներից մեկը հեռուստատեսության պատմության մեջ։ Ավելի ուշ X-Factor-ի ժյուրիներից մեկը՝ Լուիս Վոլշը նշել է, որ երիտասարդը հաղթել է ձայների 10 % բեկումով։

2008 թվականի փետրվարի 11-ին Լեոնը չորրորդ սեզոնի այլ մասնակիցների հետ միասին մեկնել է շրջագայության Մեծ Բրիտանիայով։

### Ինքնուրույն կարիերա
Լեոն Ջեքսոնը որպես հյուր հայտնվել է The X-Factor-ի հինգերորդ սեզոնի առաջին շոուում։ Բեմի վրա նա կատարել է "Don't Call This Love" երգը, իր առաջնաելույթային "Right Now" ալբոմից։ Երրորդ և վերջին սինգլն է դարձել "Stargazing"-ը։

2009 թվականի մարտին Sony BMG ընկերությունը հայտնել է, որ դադարեցնում է համագործակցությունը երիտասարդ երգչի հետ։ Լեոնը ցանկություն է հայտնել թողարկել նոր սկավառակ, որը կցանկանար, որ լիներ ավելի ակուստիկ, ոչ այնքան ջազային, որքան նրա առաջին "Right Now" ալբոմն էր։ 2010 թվականի մայիսին նա այց է կատարել Լոս Անջելես, որտեղ հանդիպել է պրոդյուսերների և կոմպոզիտորների հետ, ովքեր պետք է նրան օգնեն երգերը ձայնագրելու հարցում։

## Սկավառակագրություն
### Ալբոմներ

### Սինգլներ

## Ծանոթագրություններ

## Արտաքին հղումներ
* Official Website 
* 

Կատեգորիա:21-րդ դարի երգիչներ
Կատեգորիա:Շոտլանդացի երաժիշտներ
Կատեգորիա:Շոտլանդացի երգիչներ
Թոմ Ռոգիչ

**Թոմ Ռոգիչ** (սերբ․՝ Томас Петар "Том" Рогић / Tomas Petar "Tom" Rogić, դեկտեմբերի 16, 1992, Գրիֆիս, Ավստրալիա), ավստրալիացի ֆուտբոլիստ, կիսապաշտպան։ Հանդես է գալիս շոտլանդական «Սելտիկ»-ի և Ավստրալիայի ազգային հավաքականի կազմում։

## Ակումբային կարիերա
### «Սենտրալ Կոստ Մարինես»
2012 թվականի հունվարի 2-ին Ռոգիչը պայմանագիր է կնքել ավստալական «Սենտրալ Կոստ Մարինես»-ի հետ։ Թիմի կազմում իր դեբյուտը Թոմը նշել է 2012 թվականի հունվարի 21-ին՝ «Ադելաիդա Յունայթեդ»-ի դեմ խաղում։ Ավստրալիական թիմի կազմում իր առաջին գոլը Թոմ Ռագիչը խփել է «Մելբուրն Վիկտորի»-ի դեմ խաղում։

### «Սելտիկ»
2013 թվականի հունվարի 17-ին Թոմ Ռոգիչը տեղափոխվել է շոտլանդական «Սելտիկ»։ Թիմը նրա տրանսֆերի համար վճարել է 4․5 միլիոն եվրո։

Թոմի դեբյուտը տեղի է ունեցել 2013 թվականի փետրվարի 9-ին՝ «Ինվերնես»-ի դեմ խաղում։ Այդ խաղում նա դարձել է գոլային փոխանցման հեղինակ, իսկ «Սելտիկ»-ը հաղթել է 3-1 հաշվով։

2013/14 մրցաշրջանի ընթացքում Ռոգիչը վարձակալական հիմունքներով հանդես է եկել «Մելբուրն Վիկտորի»-ի կազմում։

## Միջազգային կարիերա
Ավստրալիայի ազգային հավաքականի կազմում իր դեբյուտը Թոմ Ռոգիչը նշել է 2012 թվականի նոյեմբերի 14-ին՝ Հարավային Կորեայի հավաքականի դեմ խաղում։

## Վիճակագրություն
### Ակումբային

## Ձեռքբերումներ
* Ավստրալիայի չեմպիոն - 2011/12
* Շոտլանդիայի չեմպիոն - 2015/16, 2016/17
* Շոտլանդիայի գավաթակիր - 2012/13, 2016/17
* Շոտլանդիայի լիգայի գավաթակիր - 2016/17

## Ծանոթագրություններ

## Արտաքին հղումներ
* 

Կատեգորիա:1992 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ավստրալիայի հավաքականի ֆուտբոլիստներ
Կատեգորիա:Ավստրալիացի ֆուտբոլիստներ
Կատեգորիա:Դեկտեմբերի 16 ծնունդներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Դոմինիկ Փարսել

**Դոմինիկ Հաքուն Միրթվեդ Փարսել** (, ), անգլո-ավստրալիացի դերասան։ Հայտնի է Լինքոլն Բարոուզի դերով Fox հեռուստաալիքի «Փախուստ բանտից» և Ջերմային Ալիքի դերով, The CW հեռուստաալիքի «Վաղվա լեգենդները» հեռուստասերիալներում։

## Վաղ կյանք
Ծնվել է Իռլանդիայի Լաութ գյուղում։ Ֆիլ Միրտվելդի և Մերի «Մաուրեն» Փարսելի որդին է։ Նրա մայրը ունի իռլանդական ծագում, իսկ հայրը ֆրանսիական ծագում ունեցող նորվեգացի է։ 1972 թվականին նրա ընտանիքը տեղափոխվեց Նոր Հարավային Ուելս, իսկ հետո արևմտյան Սիդնեյ։ Փարսելը աճախել է Բլեքսլենդի արևելյան հանրային դպրոցը, Բլեքսլենդի ավագ դպրոցը, Սուրբ Դոմինիկի դպրոցը և ՄաքՔարթիի կաթոլիկ դպրոցը։ Հետագայում նա հաճախել է Ավստրալիայի երիտասարդների թատրոն, իսկ հետո ընդունվել է Ավստրալիայի դերասանական արվեստի ակադեմիա, որտեղ նա սովորել է Հյու Ջեքմանի հետ։

## Անձնական կյանք
2011 թվականից նա հանդիպել է «90210» հեռուստասերիալի նախկին աստղ ԱննաԼին ՄաքՔորդի հետ։ 2014 թվականին զույգը հայտարարեց իրենց բաժանման մասին, սակայն մեկ տարի անց նրանք վերսկսեցին իրենց հարաբերությունները։ ՄաքՔորդը People Magazine-ին տված հարցազրույցում ասել է, որ ետ է եկել նրա կյանք որպես ընկեր այն ժամանակ, երբ պարզվեց, որ նա ունի մաշկի քաղցկեղ, սակայն շուտով նրանց հարաբերությունները նորից ռոմանտիկ բնույթ ունեցան։ 2016 թվականին Դոմինիկը և ԱննաԼինը կրկին բաժանվեցին։

2016 թվականի հունիսի 1-ին  «Փախուստ բանտից» հեռուստասերիալի 5-րդ եթերաշրջանի նկարահանումների ժամանակ Մարոկոյում ստացել է վնսավածքներ։ Դերասանին Մարաքեշից արագ տեղափոխեցին Կասաբլանկա, որտեղ նա ստացավ բուժում քթի կոտրվածքի և այլ վնասվածքների համար։
 
Ունի 4 երեխա իր առաջին ամուսնությունից։

## Ֆիլմագրություն
### Ֆիլմ

### Որպես պրոդյուսեր

### Հեռուստատեսություն

### Տեսախաղեր

## Մրցանակներ և առաջադրումեներ

## Ծանոթագրություններ

## Արտաքին հղումներ
*
* 

Կատեգորիա:Ամերիկացի դերասաններ
Կատեգորիա:Անգլիացի դերասաններ
Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Հեռուստատեսային դերասաններ
Էդինբուրգի համալսարան

**Էդինբուրգի համալսարան** (), պետական համալսարան Շոտլանդիայի մայրաքաղաք Էդինբուրգում։ Համարվում է աշխարհի ամենահեղինակավոր համալսարաններից մեկը։ Մտնում է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Մեծ Բրիտանիայում թվով վեցերորդ ամենահին համալսարանն է։ Հիմնադրվել է 1583 թվականին։ Համալսարանը, համաձայն QS (Quacquarelli Symonds)-ի վարկանշային աղյուսակում զբաղեցնում է 17-րդ հորիզոնականը, իսկ ուսուցման այնպիսի ուղղություններ, ինչպիսիք են արվեստը և հումանիտար գիտություններ, Times Higher Education 2012-2013-ի վարկանշային աղյուսակում զբաղեցնում է 11-րդ հորիզոնականը։ Այն Բրիտանիայում Օքսֆորդի և Քեմբրիջի համալսարանից հետո ամենավարկանշային համալսարանն է։

Քաղաքի հիմնադրման մեջ համալսարանն ունի խորը արմատներ՝ համալսարանին պատկանող Հին քաղաքի բազմաթիվ շենքերով
։ Մտնում է Մեծ Բրիտանիայի հեղինակավոր հետազոտական համալսարաննի «Ռասսել» և «Եվրոպական հետազոտական համալսարաններ լիգա» համալսարանական միավորումների մեջ։

Համալսարանը բաղկացած է երեք քոլեջներից, այդ թվում 20 դպրոցներից։ Ամեն տարի Էդինբուրգի համալսարան են դիմում աշխարհի շուրջ 50,000 դիմորդ, որը Բրիտանիայում համալսարանին դարձնում է 4-րդ ամենապահանջված համալսարանը։ Շոտլանդիայում Սուրբ Էնդրյուսի համալսարանից հետո Էդինբուրգի համալսարանում սովորելը ամենադժվարն է, իսկ ամբողջ Բրիտանիայում՝ 9-րդ ամենադժվար համալսարանը։

## Պատմություն
1707 թվականին հիմնադրվել է իրավաբանական ֆակուլտետը, 1708 թվականին՝ արվեստի, իսկ 1726 թվականին՝ բժշկական ֆակուլտետը։

2002 թվականին համալսարանի ֆակուլտետների վերակառուցման ժամանակ, որոնք ինն էին, արդեն վերանորոգվել էին երեք քոլեջներ, ինչպես նաև դպրոցի 22 ամբիոն։

2011 թվականին տեղի է ունեցել արվեստի քոլեջի և Էդինբուրգի համալսարանի միացումը։

## Ծանոթագրություններ

## Արտաքին հղումներ
* Պաշտոնական կայք 
* Համալսարանի պատմությունը (անգլերեն)

Կատեգորիա:Համալսարաններ այբբենական կարգով
Կատեգորիա:Մեծ Բրիտանիայի համալսարաններ
Կատեգորիա:Շոտլանդիայի համալսարաններ
Կատեգորիա:1582 հիմնադրումներ Շոտլանդիայում
Կատեգորիա:Էդինբուրգի համալսարան
Տվեր (կինոթատրոն)

**Տվեր**, Տվեր քաղաքի կինոթատրոն և ժամանցային մշակութային կենտրոն, հիմնադրվել է 2003 թվականի սկզբին։ Լավագույն կինոթատրոն կոչման համար քաղաքային մակարդակով մրցակցում է «Զվեզդա» կինոթատրոնի հետ։ Քաղաքի ամենահին դահլիճներից մեկն է, պարբերաբար անցկացվում են քաղաքային կինոփառատոներ։

## Ընդհանուր տեղեկություն
Շենքը, ուր տեղակայված է թատրոնը, կառուցված է դասական ոճով, այն գտնվում է Պրոլետարի մարզի տարածքում։ Կինոթատրոնի հասցեն է Լենինի պողոտա, տուն № 10: Կինոթատրոնում կա մեկ կինոդահլիճ, որն ունի 209 տեղ, ըստ հանդիսատեսների կարծիքների այն քաղաքում համարվում է լավագույնը, հարմարավետության առումով համեմատելի է «Զվեզդա» կինոթատրոնի հետ։ Այս երկու կինոթատրոններում են անցկացվել մի շարք ֆիլմերի պրեմիերաներ, ինչպիսիք են՝ «Տարաս Բուլբա», Հարրի Փոթերը և Մահվան պարգևները։ Մաս 2։ Ամսական միջին ընդունելությունը կազմում է 12 000 մարդ։

Կինոթատրոնի էկրանի անկյունագիծը կազմում է 10,5 մետր, ինչը համարվում է ամենամեծը քաղաքում։ Դահլիճի հագեցած է *Dolby Digital Surround EX* սարքավորումներով։ Բացի կինոթատրոնի դահլիճից շենքում կան այլ ենթակառուցվածքներ՝ սրճարան, գիշերային ակումբ, բիլիարդի սրահ և խաղային կենտրոն։

Կինոթատրոնը բազմիցս օգտագործվել է փառատոների անցկացման համար, կինոյի հետ կապված՝
* «Աստղահույլ» կինոփառատոն՝ Ռուսաստանի ամենամյա փառատոներից ամենահինն է։ «Տվեր» կինոթատրոնը երկար տարիներ համարվում է այդ կինոփառատոնի հրապարակը։
* «Սքայլայն» ֆիլմի համաշխարհային պրեմիերան։ ԱՄՆ-ի հետ ժամանակային տարբերության պատճառով 2010 թվականի նոյեմբերի 10-ին Տվեր կինոթատրոնում տեղի է ունեցել այդ ֆիլմի համաշխարհային պրեմիերան։ Ֆիլմի ցուցադրությունը Ռուսաստանում մեկնարկել է նոյեմբերի 11-ին, իսկ ԱՄՆ-ում՝ նոյեմբերի 12-ին։

Ներկա ժամանակում կինոթատրոնը փակ է, նրա փոխարեն գտնվում է «Դիքսի» խանութը։

## Ծանոթագրություններ

Կատեգորիա:Ռուսաստանի թատրոններ
Օբզոր

**Օբզոր** (), առողջարանային քաղաք Բուլղարիայի հարավարևելյան հատվածում։ Գտնվում է Բուլղարիայի սևծովյան ափին։ Վարչականորեն մտնում է Բուրգասի մարզի Նեսեբիրի համայնքի կազմի մեջ։

Ըստ 2012 թվականի մարդահամարի տվյալների՝ քաղաքի բնակչությունը կազմում է 1980 մարդ։

Քաղաքի օրն ամեն տարի նշվում է հունիսի 24-ին՝ Սուրբ Հովհաննես Մկրտչի տոնին։

## Պատմություն
Օբզոր քաղաքն ունի շուրջ 3 հազար տարվա պատմություն։ Այստեղ հաստատված առաջին ազգերից էին թրակիացիները։ Հին հույները մ․թ․ա․ 1-ին հազարամյակում հիմնել են Հելիոպոլիս բնակավայրը, որը թարգմանաբար նշանակում է *«Արևի քաղաք»*։

Մեր թվարկության 1-ին դարում քաղաքը գրավել են հռոմեացիները։ Դրանից հետո այստեղ կառուցվել է գերագույն աստված Յուպիտերի արձանը և քաղաքը սկսել է կոչվել *Թեոպոլիս*, որն էլ իր հերթին թարգմանաբար նշանակում է «Աստծո քաղաք»։ Հռոմեական տաճարի մնացորդները մինչ օրս պահվում են քաղաքի կենտրոնում։

395 թվականին Հռոմեական կայսրության մասնատումից հետո քաղաքը դարձել է Արևելյան Հռոմեական կայսրության՝ Բյուզանդիայի կայսրերի ամառային նստավայրը։ Ավելի ուշ այստեղ կառուցվել է միջնադարյան ամրոց։

Օսմանյան զավթիչների կողմից Բուլղարիայի գրավումից հետո քաղաքը կորցրել է իր հեղինակը և վերածվել շարքային գյուղի, որին տրվել է Գոզեն անունը (թուրքերեն լեզվով նշանակում է «ակնարկ»)։

Անկախ Բուլղարիայի պայմաններում 1936 թվականին վերադարձվել է բնակավայրի հին անվանումը, իսկ 1984 թվականի սեպտեմբերի 9-ին Օբզորը վերստին ստացել է քաղաքի կարգավիճակ։

## Զբոսաշրջություն
1934 թվականից սկսած Օբզորը դառնում է առողջարանային քաղաք։ Առողջարանը բուժական ազդեցություն կարող է ունենալ բրոնխիալ ասթմայով և այլ բրոնխային հիվանդություններով տառապող անձանց համար։ Այս հանգամանքը պայմանավորված է նպաստավոր աշխարհագրական դիրքով։ Այն գտնվում է Սև ծովի ափին՝ Ստարա Պլանինայի լեռների հարևանությամբ։

Առողձարանի շրջակա հատվածն ամբողջովին անտառածածկ է։ Քաղաքից 1,5 կմ հեռավորության վրա գտնվում են բուժիչ հանքային աղբյուրներ։ Օբզորի ծովափը գտնվում է 8 կմ հեռավորության վրա։

Քաղաքն ունի զարգացած զբոսաշրջային ենթակառուցվածքներ․ 2003-2005 թվականներին այստեղ կառուցվել են մի շարք հյուրանոցային համալիրներ, որոնցից նշանավոր են «Хелиос бийч»-ն և «Хелиос бей»-ը։ Կան նաև մեծ թվով փոքրիկ ընտանեկան հանգստի համար նախատեսված հյուրանոցներ, ինչպիսիե են «Морски бряг»-ն, «Джембо»-ն և«Аянов»-ն։

## Տես նաև
* Բուլղարիայի քաղաքների ցանկ
* Բուլղարիայի սևծովյան ափ

## Ծանոթագրություններ

Կատեգորիա:Բուլղարիայի քաղաքներ
Այյուբ Աբդ ալ-Լաուի

**Այյուբ Աբդ ալ-Լաուի** (), ալժիրցի ֆուտբոլիստ, «ՈՒՍՄ Ալժիր» ակումբի պաշտպան։

## Ակումբային կարիերա
Այյուբ Աբդ ալ-Լաուին Ալժիրի «ՈՒՍՄ Ալժիր» Ակումբի սան է։ 2014 թվականի մայիսի 17-ին իր նորամուտը նշել է Ալժիրի 1-ին լիգայում, նա առաջին անգամ խաղադաշտ է դուրս եկել «ԺՍՄ Բեդնայա» ակումբի դեմ խաղի երկրորդ խաղակեսում։ 2014/1015 թվականի մրցաշրջանում Աբդալլաուինը խաղադաշտ է դուրս եկել ապրիլի 1-ին։ Իսկ 2015/16 թվականի առաջնությանը նա «ՈՒՍՄ Ալժիրի» կազմում նա անցկացրել է 17 խաղ։

## Ընդհանուր կարիերան
Այյուբ Աբդ ալ-Լաուին հաճախել է Ալժիրի մանկապատանեկան դպրոց, նրա վերջին խաղը թիմի կազմում եղել է 2013 թվականի Աֆրիկայի երիտասարդական՝ մինչև 20 տարեկանների առաջնությունում։ Նա նույնպես մասնակցել է Ալժիրի երիտասարդական հավաքականում, զբաղեցնելով երկրորդ տեղը 2015 թվականի Աֆրիկայի առաջնությունում՝ մասնակցելով թիմի բոլոր հինգ խաղերին։

Այյուբ Աբդ ալ-Լաուին ընդգրկվել է Ալժիրի օլիմպիական հավաքականում, որը կայացել է 2016 թվականին՝ Ռիո դե Ժանեյրոյում։ նա երկու խաղ է անց կացրել այս մրցաշրջանում. փոխարինման դուրս գալով առաջին խաղակեսում Հոնդուրասի օլիմպիական հավաքականում թիմի կազմում նա խաղացել է նաև Արգենտինացիների դեմ, որն հեռացվել է 67-րդ րոպեին՝ երկրորդ դեղին քարտը ստանալիս։

## Ծանոթագրություններ

## Արտաքին հղումներ
* 
* ֆուտբոլիստի էջը worldfootball.net կայքում
* 

Կատեգորիա:Ալժիրի հավաքականի ֆուտբոլիստներ
Կատեգորիա:Ալժիրցի ֆուտբոլիստներ
Կատեգորիա:Սյոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Թոմի Յուրիչ

**Թոմի Յուրիչ** (, ), ավստրալիացի ֆուտբոլիստ, հարձակվող։ Հանդես է գալիս շվեյցարական «Լյուցերն»-ի և Ավստրալիայի ազգային հավաքականի կազմում։

## Ակումբային կարիերա
2013 թվականի փետրվարի 10-ին Թոմի Յուրիչը պայմանագիր է կնքել ավստրալիական «Ադելաիդա Յունայթեդ»-ի հետ։ Թիմի կազմում իր դեբյուտը Թոմին նշել է փետրվարի 16-ին՝ «Սելտիկ»-ի դեմ խաղում։ Հենց այդ խաղում նա խփել է իր առաջին գոլը, իսկ հանդիպումն ավարտվել է 1-2 հաշվով։

2013 թվականի մայիսի 20-ին Յուրիչը տեղափոխվել է «*Վեստերն Սիդնեյ*»։ Նա թիմի հետ կնքել է 2-ամյա պայմանագիր։ Իր դեբյուտը թիմի կազմում նա նշել է 2013 թվականի հոկտեմբերի 12-ին՝ «Սենտրալ Կոստ Մարիներս»-ի դեմ խաղում, որն ավարտվել է 1-1 հաշվով։ «Վեստերն Սիդնեյ»-ի կազմում իր առաջին գոլը Թոմին խփել է 2014 թվականի մայիսի 7-ին՝ «*Սանֆրեչե Հիրոսիմա*»-ի դեմ խաղում։ Իր առաջին մրցաշրջանում Թոմի Յուրիչը մասնակցել է 29 հանդիպման և դարձել 12 գոլի հեղինակ։

2015 թվականի օգոստոսի 15-ին 1-ամյա պայմանագիր է կնքել հոլանդական «*Ռոդա*»-ի հետ։ Թիմի կազմում իր դեբյուտը Յուրիչը նշել է սեպտեմբերի 2-ին՝ «Ֆեյենորդ»-ի դեմ խաղում։ Նա 71-րդ րոպեին փոխարինել է Էդվինա Գայասին։

2016 թվականի հուլիսի 2-ին Թոմի Յուրիչը տեղափոխվել է «Լյուցերն»։ Իր առաջին իսկ խաղում նա դարձել է նաև գոլի հեղինակ։

## Միջազգային կարիերա
Ավստրալիայի ազգային հավաքականի կազմում իր դեբյուտը Թոմին նշել է 2013 թվականի հուլիսի 20-ին՝ Հարավային Կորեայի հավաքականի դեմ խաղում։ Հավաքականի կազմում մասնակցել է Ասիայի Գավաթի 2015 թվականի խաղարկությանը, որտեղ դարձել է չեմպիոն։

## Ձեռքբերումներ
* Ասիայի Չեմպիոնների լիգայի գավաթակիր - 2014
* Ասիայի գավաթի խաղարկության հաղթող - 2015

## Ծանոթագրություններ

## Արտաքին հղումներ
* 

Կատեգորիա:1991 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ավստրալիայի հավաքականի ֆուտբոլիստներ
Կատեգորիա:Ինտեր Զապրեշիչի ֆուտբոլիստներ
Կատեգորիա:Լյուցերնի ֆուտբոլիստներ
Կատեգորիա:Լոկոմոտիվայի ֆուտբոլիստներ
Կատեգորիա:Հուլիսի 22 ծնունդներ
Կատեգորիա:Սիդնեյ քաղաքում ծնվածներ
Կատեգորիա:Տղամարդկանց ֆուտբոլի հարձակվողներ
Վոլխոնկա (թատրոն)

**Եկատերինբուրգ քաղաքի թատրոնի կենտրոն «Վոլխոնկա»** (), թատրոն Եկատերինբուրգում։ Գտնվում է Եկատերինբուրգ քաղաքի Մալիշև փողոց 21 հասցեում։

## Թատրոնի պատմություն
Թատրոնը ստեղծվել է 1986 թվականին որպես քաղաքային երիտասարդական թատրոն։ Թատերախմբի անդամները դարձան Սվերդլովսկյան վարժարանի շրջանավարտները։ Առաջին տնօրենը՝ Սերգեյ Ֆեդորովը, ադմինիստրատիվ ղեկավար՝ Նատալյա Տարնովսկայա։ Ամենահայտնի ստեղծագործություններից մեկը 80-ական թվականների «Դերասանի ելքը» ստեղծագործությունն է, որի հեղինակն է Միշել Գիլդերոդան։

1991 թվականին տնօրեն և գեղարվեստական ղեկավար է դառնում Վլադիմիր Վալլը։ 1992 թվականին թատրոնը արդեն ունենում է իր տարածքը և «Վոլխոնկա» անունը։

Վալլի ժամանակաշրջանում է, որ ստեղծվում է «Վոլխոնկայի» հայեցակարգը. կենդանի, բջջային թատրոն, մշտական ռեժիսորի բացակայությամբ, խցիկային ներկայացումներով։

«Վոլխոնկա»-ն ձգտում է լինել տարբեր ճաշակների թատրոն, իր բեմադրություններում անդրադառնալով տարբեր ժանրերի՝ կատակերգություն, դրամա, ողբերգություն և այլն։ Թատրոնում բեմադրվում են նաև Էդվարդ Օլբիի, Ուիլյամս Թեննեսսիի, Սլավոմիր Մրոժեկի, Ալբեր Կամյուի, Ալեքսանդր Վամպիլովայի, Նիկոլայ Կոլյադիի, Միխայիլ Բուլգակովի, Ալեքսեյ Սլապոսկիյի, Վայսի, Կոբո Աբեի, Պիեր Բեմարշեի պիեսները։

Թատրոնում ներկայացվում են նոր անուններ և համաշխարհային թատրոնի միտումները, խաղացանկի մեծ մասը քիչ հայտնի հեղինակների ստեղծագործություններ են։

Վլադիմիր Վալլի մահից հետո՝ 2003 թվականի մարտին, թատրոնի ղեկավարությունը իր վրա է վերցնում նրա այրին՝ Մարգարիտա Վալլը, 2006 թվականին նրա հետ կոնֆլիկտի պատճառով թատրոնի ամբողջ թատերախումբը հեռանում է։ Դերասանները ստեղծում են անկախ համագործակցություն և բեմադրություններ են կատարում եկատերինբուրգյան Դերասանի տան տարածքում, իսկ ավելի ուշ Գունավոր մետաղների վերամշակման նախկին շենքի դահլիճում։ 2008 թվականին թատրոնը իրեն է վերադարձնում հին շենքը։

2007 թվականից թատերախումբը ղեկավարել են դերասաններ Տատյանա Սավինկովան և Ալեքսանդր Ֆուկալովան։ 2010 թվականի հուլիսին Ալեքսանդր Ֆուկալովը լքում է «Վոլխոնկի»-ի խումբը, և Տատյանա Սավինկովան համատեղում է թատրոնի ղեկավարի և ստեղծագործական տնօրենի պաշտոնները։

## Թատրոնի թատերախումբ
**Տարբեր ժամանակներում թատրոնում խաղացել են.**

Յուրի Գորին, Մարգարիտա Երշովան, Ալբերտ Զինատուլինին, Իգոր Կիտաևը, Իլյա Մոժայսկին, Անդրեյ Նեուստրոևը, Միխայիլ Պազնիկովը, Յուլիա Ռոիոնովնան, Անդրեյ Սոլմին, Դենիս Չուլոշնիկովը, Տատյանա Բոնդարենկոն։

### Թատրոնի ներկայիս թատերախումբ
Տատյանա Սավինկովա (դերասանուհի, թատրոնի գեղարվեստական ղեկավարը), Ալեքսանդր Սերգեև, Ալեքսեյ Ագապով, Պոլինա Վոտինովա, Պոլինա Դյաչոկ, Եկատերինա Օստապենկո, Իգոր Ռեշետով, Գեորգիյ Դոբրովիցկիյ, Ալեքսեյ Շեստյակով, Մարիա Վասիլևա, Ազատ Նիգմատուլլին։

## Ծանոթագրություններ

## Արտաքին հղումներ
* Газета «Волхонка: крупный план». 1999 г. № 1
* Театр «Волхонка»: новости и репертуар 

Կատեգորիա:Ռուսաստանի թատրոններ
Յուլիան Բրանդտ

**Յուլիան Բրանդտ** (գերմ.` Julian Brandt, ), գերմանացի ֆուտբոլիստ, կիսապաշտպան։ Հանդես է գալիս գերմանական «Բայեր 04»-ի և Գերմանիայի ազգային հավաքականի կազմում։

## Ակումբային կարիերա
2014 թվականին Յուլիան Բրանդտը դարձել է գերմանական «Բայեր 04»-ի ֆուտբոլիստ։ Թիմի կազմում իր դեբյուտը նշել է 2014 թվականի փետրվարի 15-ին՝ «Շալկե 04»-ի դեմ խաղում։ Երեք օր անց նա իր դեբյուտն է նշել Չեմպիոնների լիգայում՝ «ՊՍԺ»-ի դեմ խաղում։ Գերմանական ակումբի կազմում Յուլիանը իր առաջին գոլը խփել է 2014 թվականի ապրիլի 4-ին՝ «Համբուրգ»-ի դեմ խաղում։

## Միջազգային կարիերա
2016 թվականի մայիսի 17-ին հրավիրվել է ազգային հավաքական՝ Եվրոպայի առաջնությանը մասնակցելու համար։

2016 թվականին մասնակցել է նաև Օլիմպիական խաղերին, որտեղ Գերմանիայի հավաքականը դարձել է փոխչեմպիոն։

Գերմանիայի հավաքականի կազմում Բրանդտը մասնակցել է 2017 թվականի Կոնֆեդերացիաների գավաթին և նվաճել ոսկե մեդալ։

## Վիճակագրություն
### Ակումբային վիճակագրություն
*2017 թվականի հունիսի 30-ի դրությամբ*

### Միջազգային գոլեր

## Ձեռքբերումներ
* Եվրոպայի մինչև 19 տարեկանների առաջնություն. 2014
* Ամառային օլիմպիական խաղեր. արծաթ 2016
* ՖԻՖԱ Կոնֆեդերացիաների գավաթ. 2017

## Ծանոթագրություններ

## Արտաքին հղումներ
* Բրանդտի պաշտոնական Ֆեյսբուքի էջը
* Բրանդտի պաշտոնական Տվիտերի էջը
* Բրանդտի պաշտոնական Ինստագրամի էջը
* Բրանդտը transfermarkt-ում
* Բրանդտը soccerbase.com-ում
* Բրանդտը WhoScored.com կայքում
* Բրանդտը Բորուսիա Դորտմունդի պաշտոնական կայքում
* Բրանդտը ՈՒԵՖԱ-ի պաշտոնական կայքում
* Բրանդտը ՖԻՖԱ-ի պաշտոնական կայքում 

Կատեգորիա:2016 թվականի Ամառային օլիմպիական խաղերի արծաթե մեդալակիրներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրեմենում ծնվածներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կադիսի ծոց

**Կադիսի ծոց** (, ), 320 կմ երկարությամբ բաց ծոց Ատլանտյան օվկիանոսում, Պիրենեյան թերակղզու հարավ–արևմտյան ափի երկայնքով, Պորտուգալիայի Ֆառու քաղաքից մինչև Տրաֆալգար հրվանդան, Ջիբլարթարի նեղուցի արևմտյան մասում։ Ողողում է Ուելվա գավառի ափերը, Կադիս գավառի ատլանտյան ափը և պորտուգալական Ալգարվե գավառի հարավային ափը։ ներառում է  Կադիսի ծովախորշը։ Խորությունը՝ մինչև 100 մ։ Տարածքը՝ 7000 մ։ Ջրի միջին ջերմաստիճանը կազմում է +15&nbsp;°C: Կեսօրյա մակընթացությունների բարձրությունը հասնում է 3 մետրի։

Դեպի Ատլանտիկա ունեցած բաց դիրքի, դեպի Միջերկրական ծով ունեցած ելքի և ծոցը թափվող բազմաթիվ գետերի շնորհիվ Կադիսի ծոցն ամբողջ պատմության ընթացքում կարևոր դեր է ունեցել։ Այս հատկանիշների շնորհիվ այստեղ ստեղծվել են մեծ թվով նավահանգիստներ և զարգացել է նավարկությունը`հատկապես Քրիստափոր Կոլումբոսի կողմից նոր աշխարհամասի հայտնագործումից հետո։ Դիրքի պատճառով այդտեղ տեղի են ունեցել շատ ծովամարտեր, դրանցից հատկապես նշանավոր է Տրաֆալգարի ճակատամարտը։ Վերջին ժամանակներում Կադիսի ծոցում դիտվում է թույլ, բայց պարբերական կրկնվող սեյսմիկ ակտիվություն։
Իսպանիայի ափային գիծը ծոցի ամբողջ երկայնքով թույլ կտրտված է, ցածրադիր և ճահճոտ։ Պորտուգալիայի ափերը հիմնականում ծերպոտ են՝ բաղկացած քարային-ածխային և ավազային ապարներից։ Ծոց թափվող հիմնական գետերն են՝ Գվադիանան և Գվադալկիվիրը։

Հիմնական նավահանգիստներն են պորտուգալական Վիլա Ռեալ դե Սանտու Անտոնիու, Տավիրա, Օլյան, Ֆարու, իսպանական Կադիս, Ուելվա, Սան Ֆեռնանդո նավահանգիստները։ Ծոցի իսպանական հատվածի մեծ մասը մտնում է վինդսերֆինգի սիրահարների մոտ մեծ հռչակ վայելող Կոստա դե լա Լուս ծովային բուժավայրի մեջ։ Գվադալկիոիր գետից ոչ հեռու գտնվում է «Դոնյանա» ազգային պարկը։

Տնտեսական եկամուտի հիմնական աղբյուրներն են ձկնորսությունը, ծովային տրանսպորտը, առևտուրը և զբոսաշրջությունը։ Բացի այդ, Գվադալկվիվիրյան իջվածքի երկայնքով բացվել է մի քանի գազային հանքակուտակ։

## Արտաքին հղումներ

* Академик
* Մեծ սովետական հանրագիտարան

Կատեգորիա:Ատլանտյան օվկիանոսի ծոցեր
Կատեգորիա:Ծոցեր այբբենական կարգով
Ամբասսադոր (Նյու Յորք)

**Ամբասսադոր** (), բրոդվեյան թատրոն, որը գտնվում է ԱՄՆ Նյու Յորք քաղաքի Մանհեթեն վարչական շրջանի 49-րդ փողոցի արևելյան մասում։

## Պատմություն
Թատրոնի շենքը կառուցվել է ճարտարապետ Հերբերտ Քրափփի կողմից՝ «The Shubert Organization» թատերական ընկերության համար։ «Ամբասսադոր» թատրոնը հանդիսատեսի համար իր դռները բացել է 1921 թվականի փետրվարի 11-ին՝ «The Rose Girl» մյուզիքլի պրեմիերայով։ 1935 թվականին ընկերությունը վաճառում է թատրոնը, որը դառնում է «NBC»-ի և «DuMont Television Network»-ի կինոթատրոնը և հեռուստատեսային ստուդիան։

1956 թվականին «The Shubert Organization»-ը կրկին դառնում է թատրոնի սեփականատերը։ 1980 թվականի վերակառուցումից հետո թատրոնը անունը փոխում է՝ դառնալով «The New Ambassador Theatre»: Սակայն այն երկար չգոյատևեց։ Նույն թվականի հունիսին թատրոնը ստացել է իր հին անվանումը։

2003 թվականի հունվարի 29-ին «Ամբասսադոր» թատրոնի բեմ է բարձրանում 1996 թվականին Բրոդվեյ վերադարձած «Չիկագո» մյուզիքլը։

## Թատրոնի հիմնական ներկայացումները
* 1927. «Հրթիռ»
* 1933. «Լուսինը հունիսին»
* 1935. «Հունվարի 16-ի գիշերը»
* 1955. «Աննա Ֆրանկի օրագիրը»
* 1963. «Կանգնեցրեք Երկիրը՝ ես կգնամ»
* 1966. «Առյուծը ձմռանը»
* 1977. «Աստվածային հոգնածությունը»
* 1983. «Տեսարան կամրջից»
* 1985. «Ոհմակի առաջնորդը»
* 1987. «Երազանքի աղջիկները» (*վերաբեմադրված*)
* 2003. «Չիկագո» (վերաբեմադրված)

## Ծանոթագրություններ

## Արտաքին հղումներ
* Թատրոնի պաշտոնական կայք(անգլերեն)
* Թատրոնի էջը Internet Broadway Database-ում (անգլերեն)

Կատեգորիա:Նյու Յորքի թատրոններ
Կատեգորիա:Թատրոններ այբբենական կարգով
Օդեսայի ակադեմիական դրամատիկական թատրոն

**Օդեսայի ակադեմիական դրամատիկական թատրոն** (), դրամատիկական թատրոն Օդեսա քաղաքում։

## Թատրոնի պատմություն
Թատրոնը կառուցվել է 1874 թվականին Ա. Ս. Վելիկանովի կողմից։ Առաջին անգամ բեմ է դուրս եկել Ն. Կ. Միոսլավսկիի թատերախումբը, այդ ժամանակ թատրոնը *Վելիկանովի թատրոն* անվանումն էր կրում։ 1875 թվականին թատրոնը վաճառվել է Ֆ. Ռաֆալովիչին։ Նա թատրոնը վերանվանել է «*Ռուսական թատրոն»*։

Թատրոնը դարձավ վայր թափառական թատերախմբերի համար։ Այստեղ բեմադրում են օպերային և օպերետային ներկայացումներ։ Թատրոնի բեմին դուրս են եկել Սառա Բեռնարը, Էլեոնորա Դուզեն, Ժան Մունե-Մյուլլին,Մարիա Զանկովեցկայան,Պանաս Սակսագանսկին, Մարկ Կրոպիվնիցկին, Բենուա Կոկլենը, Մարիա Սավենը, Վլադիմիր Դավիդովը։

1926 թվականի սկսվեց վերանվանվեց դառնալով՝ Օդեսայի ռուսական դրամատիկական թատրոն։ 1927 թվականին թատրոնը կոչվել է Անդրեյ Վ. Իվանովի անունով, որը Օեսայի Գուբիսպոլկոմի նախագահն էր։

Տարբեր տարիներ աստեղ բեմադրվել են ներկայացումներ և  թատրոնը ղեկավարել են՝ Յակով Ռուբինը, Ալեկսեյ Գրիպիչը, Ավրաամ Տրեպլերը, Ալեկսանդր Սոլոմարսկին, Վլադիմիր Բորտկո ավագը, Վիկտոր Տերենյեվը, Կոնստանտին Չերնյադեվը, Վիկտոր Ստրիժովը, Էդուարդ Միտնիցկին, Բ. Վ. Սապեգին, Ալեքսանդր Դզեկուն, Կ.Ս. Չերնյադևը և շատ ուրիշներ։

Տարբեր տարիներ թատրոնում խաղացել են Միխայիլ Աստանգովը, Բորիս Իլյին, Դ. Վ. Զերկալովան, Ն. Վ. Կոմիսսաովը և շատ ուրիշ հայտնի դերասաններ։

Մեծ Հայրենական պատերազմի ժամանակ Օդեսայի բռնազավթման տարիներին թատրոնը, որը ստացել էր «Վասիլի Վրոնսկոյի ռուսական թատրոն» անվանումը (նոր տիրոջ անունով, որը մինչև հեղափոխություն դերասան է եղել և խաղացել է հենց այդ թատրոնում), շարունակում էր աշխատել և բացվելով 1942 թվականի ապրիլի 16-ին բեմադրել է Գոգոլի «Ռևիզոր» ստեղծագործությունը։ Թատրոնում գլխավոր ռեժիսոր աշխատել է Գ. Շտոլցը։ Խմբում խաղացել է 45 դերասան, իսկ թատրոնոմ աշխատել է 25 հոգանոց տեխնիկական անձնակազմ։ Երկու տարվա աշխատանքային օկուպացիաների ընթացքում թատրոնում բեմադրվել են «Բալենու այգին», Արցիբաշևի «Վայրենու օրենքը», «Լավ կարված ֆրակ» Յ․ Տայֆունլենգիելա։ Հանրաճանաչ էստրադայի երգիչ Պյոտր Լեշենկոն իր առաջին համերգը Օդեսսայում տվել  հեն այդ թատրոնում 1942 թվականի մայիսի 20-ին։

## Թատերախումբը
1973 թվականին թատերախումբը բաղկացած էր՝ Ս. Մ. Պրոստյակովից, Վելիչկոից, Բորիս Զայդենբերգից, Է. Ա. Կոտով, Լ. Ի. Մերշիից, Մ. Նաումցևից, Գ. Ի. Նոժենկոյից, Լ. Ֆ. Պոլյակովայից։

## Թատրոնի շենքի պատմությունը
Թատրոնի շենքը կառուցվել է 1873-1874 թվականներին նախկին հացահատիկային պահեստի տեղում։ Շենքի ճարտարապետը եղել է Օդեսայի հայտնի ճարտարապետ Ֆ. Վ. Գոնսիովսկին։

## Ծանոթագրություններ

## Գրականություն
* 
* 
* 
* 

Կատեգորիա:1874 կառույցներ
Կատեգորիա:1874 կառուցումն ավարտված թատրոններ
Կատեգորիա:1874 հիմնադրումներ
Կատեգորիա:Ուկրաինայի թատրոններ
Կատեգորիա:Օդեսայի շենքեր և կառույցներ
Բրայթոնի բալետի թատրոն

left|thumb|Թատրոնի սաները

**Բրայթոնի բալետի թատրոն** (), ռուսական խորեոգրաֆիկ կենտրոն է, որը գտնվում է Նյու Յորքի Բռուքլին թաղամասում, ստեղծվել է 1987 թվականին։ Կենտրոնը անցկացնում է նախապատրաստական բալետի դասեր, ժամանակակից և բնահատուկ պարեր, ֆոլկլյորական պարեր։ Թատրոնը գտնվում է Մանհեթեն Բիչում Նյու Յորքի պետական համալսարանի Քինգսբորո հանրային քոլեջի հանրակացարանի տարածքում։

Դպրոցում սովորում են տարբեր տարիքի երեխաներ։ Յուրաքանչյուր ուսանողի կատեգորիայի համար կան յուրահատուկ ծրագրեր, որը հաշվի է առնում տարիքային և անհատական կարողությունները և հետաքրքրությունները։

Թատրոնի դասախոսները ներգաղթյալներ են նախկին ԽՍՀՄ-ից։ Թատրոնի առանցքային բեմադրություններից մեկը համարվում է Պետր Չայկովսկու «Մարդուկ ջարդուկ» ստեղծագործությունը։

## Ծանոթագրություններ

Կատեգորիա:1987 հիմնադրումներ ԱՄՆ-ում
Կատեգորիա:Ուսումնական հաստատություններ ըստ երկրի
Կատեգորիա:Ռուսաստանի թատրոն
Մարինոյի պալատ (Սանկտ Պետերբուրգ)

**Մարինոյի պալատ**, Սանկտ Պետերբուրգում առաջիններից մեկն է, Իսակով հրապարակի կարևոր մասն է կազմում։
## Պատմություն
250px|մինի|ձախից|Մարիա Նիկոլաևնայի դիմանկարը, որը պատկանում է Ֆրանց Քսեֆի վրձնին, Պետական Էրմիտաժ, Սանկտ Պետերբուրգ
Պալատը կառուցվել է 1839-1844 թվականներին ճարտարապետ Անդրեյ Իվանովիչի կողմից։ Գտնվում է հրապարակի հարավային կողմում։

18-րդ դարում այդ հատվածի հողը պատկանում էր գեներալ-ֆելդմարշալ Իվան Գրիգորևիչին։

1845 թվականին պալատը դարձել է իշխանների պաշտոնական նստավայր և կրել է Նիկոլայ Առաջինի դստեր՝ Մարիայի անունը։

1884 թվականին պալատը գնվել է 3000000 ռուբլիով։ 1902 թվականի ապրիլին պալատի նախասրահում ահաբեկիչների կողմից մահացու վիրավորվել է նախարար Սիպյագինը։
250px|մինի|Մարինոյի պալատում Պետական խորհրդի նիստը
1917 թվականի փետրվարյան հեղափոխությունից հետո պալատը զբաղեցրել է Ռուսաստանի ժամանակավոր կառավարությունը` այնտեղ կառավարելով մինչև հունիս։ Օգոստոսի 7-ից այնտեղ սկսել է աշխատել Համառուսաստանյան հանձնաժողովը։ 1918 թվականին Մոսկվա տեղափոխվելուց հետո պալատում տեղակայվել է Կարմիր բանակը։

1929 թվականի աշնանը Մարինոյի պալատում բացվել է լենինգրադյան բաժանմունք։ Այստեղ գտնվել են ակադեմիայի հանրակացարաններ, լսարաններ, աշխատակազմի համար սենյակներ և կինոթատրոն։ 1940 թվականին բարձրագույն դասընթացներ են անցել լսարաններում և հանրակացարաններում։

1991 թվականի օգոստոսի 19-22-ի Օգոստոսյան պուտչի ժամանակ պալատը դարձավ Արտակարգ դրության պետական կոմիտեի խռովարարների կենտրոն։

## Գրականություն
* Белякова З. И. Мариинский дворец (Серия: Дворцы и особняки Санкт-Петербурга). — СПб: Белое и чёрное, 1996
* Петров Г. Ф. Дворец у Синего моста: Мариинский дворец в Санкт-Петербурге. — СПб.: Logos, 2007. ISBN 978-5-87288-358-6
* Т. А. Петрова Дворец великой княгини Марии Николаевны-СПб Белое и чёрное, 1997
* Belyakova Zoia. Grand Duchess Maria Nikolayevna and her Palace in St.Petersburg,1994
* Веретин А. И., Петров Г. Ф. Мариинский дворец в истории Санкт-Петербурга и России. СПб. 1995г

## Արտաքին հղումներ
* Մարինոյի պալատի պատմությունը, լուսանկարներ
* Մարինոյի պալատ
* Մարինոյի պալատի նկարագրություն 
* Հոդված Սանկտ Պետերբուրգի հանրագիտարանից

Կատեգորիա:Տեսարժան վայրեր ըստ Ռուսաստանի քաղաքների
Խոսե Սոսա

**Խոսե Էռնեստո Սոսա** (իսպ․՝ José Ernesto Sosa, հունիսի 15, 1985, Կարկարանա, Արգենտինա), արգենտինացի ֆուտբոլիստ, կիսապաշտպան։ Հանդես է գալիս իտալական «Միլան»-ի և Արգենտինայի ազգային հավաքականի կազմում։

2008 թվականի Օլիմպիական խաղերի չեմպիոն է։

## Ակումբային կարիերա
Սոսան իր կարիերան սկսել է արգենտինական «*Էստուդիանտես*»-ի կազմում։ 2005/06 մրցաշրջանի ընթացքում Սոսան օգնել է թիմին դառնալ Արգենտինայի չեմպիոն։

2007 թվականի փետրվարի 24-ին Խոսե Սոսան տեղափոխվել է «Բավարիա»։ Նա թիմի հետ կնքել է 4-ամյա պայմանագիր, և ըստ այդ պայմանագրի նրա աշխատավարձը տարեկան կազմելու էր 4․5 միլիոն եվրո։

2010 թվականի օգոստոսի 30-ին Խոսեն 4-ամյա պայմանագիր է կնքել իտալական «Նապոլի»-ի հետ։ Թիմի կազմում անցկացրել է 1 մրցաշրջան՝ մասնակցելով 29 հանդիպման։

2011 թվականի հուլիսի 25-ին ֆուտբոլիստը տեղափոխվել է ուկրաինական «*Մետալիստ*»։ Նա թիմի հետ կնքել է 4-ամյա պայմանագիր։ 2012 թվականի ամռանը նա դարձել է թիմի ավագը։

2013/14 մրցաշրջանի ընթացքում Խոսեն վարձակալությամբ հանդես է եկել իսպանական «Ատլետիկո Մադրիդ»-ի կազմում։

2016 թվականի օգոստոսի 17-ին Խոսե Սոսան տեղափոխվել է իտալական «Միլան»։

## Միջազգային կարիերա
2008 թվականին Արգենտինայի Օլիմպիական հավաքականի կազմում մասնակցել է Օլիմպիական խաղերին և դարձել չեմպիոն։

2005-2013 թվականների ընթացքում Սոսան հանդես է եկել Արգենտինայի ազգային հավաքականի կազմում։

## Ձեռքբերումներ
* Արգենտինայի չեմպիոն - 2006
* Գերմանիայի չեմպիոն - 2008
* Գերմանիայի սուպերգավաթակիր - 2010
* Իսպանիայի չեմպիոն - 2014
* Չեմպիոնների լիգայի եզրափակչի մասնակից - 2014
* Իտալիայի սուպերգավաթակիր - 2016
* Օլիմպիական խաղերի չեմպիոն - 2008

## Ծանոթագրություններ

## Արտաքին հղումներ
* 

Կատեգորիա:1985 ծնունդներ
Կատեգորիա:2008 թվականի Ամառային օլիմպիական խաղերի չեմպիոններ
Կատեգորիա:Ատլետիկո Մադրիդի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Բավարիա Մյունխենի ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Էստուդիանտեսի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հունիսի 19 ծնունդներ
Կատեգորիա:Միլանի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ
Bad Liar

**«Bad Liar»**, ամերիկացի երգչուհի Սելենա Գոմեսի ձայնագրած երգը՝ թողարկված 2017 թվականի մայիսի 18-ին որպես առաջին սինգլ Interscope և Polydor լեյբլներում։ Գրել են Սելենա Գոմեսը, Ջուլիա Մայքլզը, Ջասթին Թրանթերը, Յան Կիրպատրիկը, Դևիդ Բիրնը («Talking Heads» խմբի հիմնադիրը), Քրիս Ֆրանսը և Թինա Բեյմութը, պրոդյուսերը եղել է Ian Kirkpatrick-ը։

## Պատմություն
Երգում առկա են երաժշտական այնպիսի ոճերի տարրեր, ինչպիսիք են նոր ալիքը և ինդի ռոքը.

Երգն ստացել է դրական արձագանքներ երաժշտական քննադատների և այնպիսի ինտերնետ-հրատարակությունների կողմից, ինչպիսիք են՝ *[[Pitchfork]]*, *[[Rolling Stone]]*, *[[Spin (ամսագիր)|Spin]]*, Idolator, *[[Entertainment Weekly]]*, *[[The New York Times]]*, իսկ *[[Billboard (magazine)|Billboard]]* ամսագրից Joe Lynch-ն այն անվանել է «2017 թվականի լավագույն փոփ-երգերից մեկը տվյալ պահին»։

## Երաժշտական տեսահոլովակ
Պաշտոնական տեսահոլովակը թողարկվել է 2017 թվականի մայիսի 18-ին Spotify սթրիմինգային ծառայությունում։ Այն դարձել է առաջին երաժշտական տեսահոլովակը, որի պրեմիերան բացառիկ կարգով կատարվել է Spotify-ում։

## Հիթ-շքերթներ

### Ամենշաբաթյա հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2017 երգեր
Կատեգորիա:ԼԳԲՏ երգեր
Կատեգորիա:Սելենա Գոմեսի երգեր
Կատեգորիա:Սենտիմենտալ սիրային երգեր
Մեյսի Ռիչարդսոն-Սելերս

**Մեյսի Ռիչարդսոն-Սելերս** (, ), անգլիացի դերասանուհի։ Հայտնի է Ռեբեկա Մայքլսոն/ Էվա Սինքլեր դերով The CW հեռուստաալիքի «Առաջնածինները»,  Սաուլի դուստր Միչալի դերով ABC֊ի «Թագավորներ և մարգարեներ» և Ամայայի դերով The CW֊ի «Վաղվա լեգենդները» հեռուստասերիալներում։

## Կյանք
Լինելով թատրոնի դերասանների ընտանիքից, Ռիչարդսոն-Սելերսը սկսել է զբաղվել դերասանությամբ վաղ տարիքից։ 2013 թվականին Ռիչարդսոն-Սելերսը ավարտել է Օքսֆորդի համալսարանը՝ ստանալով հնաբանության և մարդաբանության աստիճաններ։ Համալսարանում նա խաղացել է տարբեր պիեսներում, որոնցից են՝ «Մեֆիստո»-ն, «Պետք է լինի կարմիր»-ը և այլն։

## Աշխատանքային գործունեություն
Համալսարանը ավարտելուց հետո, Ռիչարդսոն-Սելերսը մասնակցել է լսումների և կատարել է իր առաջին դերը «Աստղային պատերազմների» շատ սպասված սիքվել  «Աստղային պատերազմներ։ Էպիզոդ VII։ Ուժի արթնացում» ֆիլմում՝ մարմնավորելով Քոր Սելային ։

2014 թվականին «Ուժի արթնացում» ֆիլմում նկարահանվելուց հետո նա կատարել է իր երկրորդ դերը որպես Ռեբեկա Մայքլսոն, the CW֊ի «Առաջնածինները» հեռուստասերիալում, որտեղ Ռեբեկան հայտնվում է ուրիշի մարմնում՝ սխալ կախարդանքի պատճառով ։

2015 թվականի մարտին հայտարարվեց, որ Ռիչարդսոն֊Սելերսը ունենալու է դեր ABC հեռուստաալիքի «Թագավորներ և մարգարեներ» հեռուստասերիալում, որը նկարահանվելու է Հարավաֆրիկյան Հանրապետությունում։ 2016 թվականի հունիսին հայտարարվեց, որ նա մարմնավորելու է Ամայա Ջիվիին/ Վիքսենին the CW հեռուստաալիքի «Վաղվա լեգենդները» հեռուստասերիալի երկրորդ եթերաշրջանում։ Նրա կերպարը  CW Seed֊ի «Վիքսեն» մուլտսերիալի հերոսուհու տատիկն է։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 

Կատեգորիա:21-րդ դարի բրիտանացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Օքսֆորդի համալսարանի շրջանավարտներ
Օքսֆորդի համալսարանի հրատարակչություն

**Օքսֆորդի համալսարանի հրատարակչություն** (, կրճ. OUP), հրատարակչություն, որը գտնվում է Անգլիայի Օքսֆորդի համալսարանի ենթակայության տակ։

## Նկարագրություն
Սա Մեծ Բրիտանիայի խոշորագույն հրատարակչություններից մեկն է և աշխարհում խոշորագույն համալսարանական հրատարակչությունը, որը ամենամյա ֆինանսական շրջանառությամբ գերազանցում է  ամերիկյան առաջատար համալսարանական հրատարակչությանը և *Cambridge University Press-ին*  միասին վերցրած։ OUP-ը մասնաճյուղեր ունի աշխարհի 60 երկրներում։ Առաջինը, 1896 թվականին, բացվել է ԱՄՆ-ում, 1905 թվականին՝ Կանադայում, այնուհետ նաև մի քանի տասնյակ երկրներում, ինչպիսիք են Հնդկաստանը, Պակիստանը, Ավստրալիա, Նոր Զելանդիա, Մալազիա, Սինգապուր, Հնդկաստան և Հարավաֆրիկյան Հանրապետությունը։

Հրատարակչության կառավարումը իրականացնում է ընտրովի ներկայացուցչական մարմինը՝ *Delegates of the Press-ը*, որը բաղկացած է Օքսֆորդի համալսարանի անդամներից։ Ներկայումս ամբողջ արտադրանքը ստացվում է երկու բրենդների տակ.  ըստ էության **Oxford University Press**` շատ հրատարակությունների համար և **Clarendon Press**՝ «հեղինակավոր» գիտական աշխատանքների համար։ Շատ երկրներում, որտեղ գործում է *Oxford University Press-ը*, հրատարակչություն ազատվել է կորպորացիոն հարկերից և շահութահարկից, քանի որ կառուցվածքային ստորաբաժանման առումով ոչ առևտրային կազմակերպություն է։

Հրատարակչության գրքերն ունեն *[[Գրքի միջազգային ստանդարտ համար|ISBN]]* 0-19 բնորոշիչը։ Սա այն քիչ թվով հրատարակչություններից մեկն է, որոնք ISBN համակարգում ունեն երկնիշ բնորոշիչներ։

## Որոշ հրատարակություններ
### Բառարաններ
* «Օքսֆորդի անգլերեն բառարան»
* *Compact Oxford English Dictionary*
** *Compact Editions of the Oxford English Dictionary*
** *Compact Oxford English Dictionary of Current English*
* *Concise Oxford English Dictionary*
* *Oxford Dictionary of National Biography*
* *Advanced Learner's Dictionary*

### Պատմություն
* *India's Ancient Past* և *Rethinking India's Past*
* *Oxford History of England*
* «Ամերիկայի միացյա նահանգների Օքսֆորդյան պատմություն»
* *Oxford Illustrated History of Ireland*
* *Oxford History of Islam*
* *The Oxford Illustrated History of the First World War* (Hew Strachan խմբագրության վերահսկողության ներքո) (Oxford, 1998) ISBN 0-19-820614-3
* *Germany and the Second World War*
* *Oxford History of the French Revolution* William Doyle

### Դասագրքեր
* *Oxford Team* — Norman Whitney 7 Lindsey White

## Ծանոթագրություններ

## Գրականություն
* 
* 
* 
* 

Կատեգորիա:16-րդ դարում հիմնադրված հրատարակչություններ
Կատեգորիա:Հրատարակչություններ
Կատեգորիա:Օքսֆորդի համալսարան
Շիրլի Հաֆսթեդլեր

**Շիրլի Էն Մաունթ Հաֆսթեդլեր** (, ), ամերիկացի փաստաբան և դատավոր, որը եղել է ԱՄՆ-ի առաջին կրթության նախարարը Ջիմի Կարտերի կառավարությունում։ Իր՝ նախարար նշանակվելու ժամանակ նա դատական ասպարեզում ամենաբարձր վարկանիշով կինն էր։

## Կենսագրություն
Շիրլի Մաունթ Հաֆսթեդլերը ծնվել է 1925 թվականի օգոստոսի 24-ին Կոլորադոյի Դենվեր քաղաքում։ Նա սովորել է Նոր Մեքսիկայի համալսարանում (B.B.A. 1945) և Ստենֆորդի իրավունքի դպրոցում (LL.B. 1949)։

Հաֆսթեդլերը հաջող կարիերա է ունեցել պետական և իրավական ծառայության ամենաբարձր մարմիններում։ Նա սկսել է մասնավոր աշխատանքով զբաղվել 1950 թվականին Լոս Անեջելեսում։ 1960-1961 թվականներին՝ նախքան ԱՄՆ-ի Գերագույն դատարանում աշխատելը, նա աշխատել է որպես իրավական խորհրդատու Colorado River litigation-ում։ 1961 թվականին նա նշանակվում է Լոս Անջելեսի նահանգային գերագույն դատարանի դատավորի պաշտոնում, որում նա ընտրվում է 1962 թվականին։

1966 թվականին նա նշանակվում է Կալիֆոռնիայի վերաքննիչ դատարանի երդվյալ ատենակալ։ Նախագահ Լինդոն Ջոնսոնը նշանակում է նրան ԱՄՆ-ի 9-րդ շրջանի Վերաքննիչ դատարանի դատավոր։ Նա առաջինը չէր, որ ծառայում էր պետական վերաքննիչ դատարանում (երկրորդը Ֆլորենս Աենից հետո), բայց իր պաշտոնավարման ընթացքում նա միակ կինն էր, որ աշխատում էր 100 պետական դատարնների հետ։ Նա Վերաքննիչ դատարանում աշխատւմ է 11 տարի, մինչև նախագահ Ջիմի Քարթերը 1979 թվականին նրան նշանակում է ԱՄՆ-ի կրթության նախարար։

1979 թվականին արտադրվում և տարածվում է Supersisters քարտերի փաթեթը, որոնցից մեկը ներակայացնում էր Հաֆսեդլերի անունը և նկարը։

1981 թվականին Հաֆսթեդլերը վերադառնում է մասնավոր կյանք՝ դասավանդելով և ուսումնասիրելով իրավունք։ Նա  բաժնետեր էր Hufstedler & Kaus ընկերությունում, որը հետագայում միացել է Morrison & Foerster ընկերությանը։ Նա ստացել է դոկտորի 20 պատվավոր աստիճան Ամերիկյան տարբեր համալսարաններից։ Նա եղել է տարբեր համալսարանների, հիմնադրամների, ընկերությունների, ինստիտուտների հոգաբարձուների խորհրդում, կառավարման թիմում և այցելող կոմիտեներում։

Հաֆսթեդլերը համարվում էր Գերագույն դատարանի թեկնածու թափուր աշխատատեղի դեպքում Ջիմ Քարթերի նախագահության ընթացքում։ 2016 թվականի մայիսի 30-ին Հաֆսթեդերը մահանում է Կալիֆոռնիա նահանգի Գլենդել քաղաքում 90 տարեկան հասակում։

Նա թաղված է  Forest Lawn Memorial Park-ում (Գլենդել)։

## Ծանոթագրություններ

## Արտաքին հղումներ
* Շիրլի Հաֆսթեդլերը Դաշնային դատական կենտրոնի կայքում
* Morrison & Foerster: Shirley M. Hufstedler 
* ''Oral History of Shirley M. Hufstedler'', series of interviews with Hufstedler conducted from 2005 to 2008, sponsored by the American Bar Association
* "While Husband Seth Marks Her Absent, Shirley Hufstedler Attends to Birth of D.O.E" , *People* article published April 28, 1980

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի փաստաբաններ
Կատեգորիա:Սթենֆորդի համալսարանի շրջանավարտներ
Կատեգորիա:ԱՄՆ-ի կին քաղաքական գործիչներ
Կատեգորիա:Իրավագետներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի երկարակյացներ
Սլուն

**Սլուն** (), քաղաք Խորվաթիայում։ Բնակչությունը կազմում է 1 776 մարդ։ Բնակչության 87 %-ը խորվաթներ են, 9,4 %-ը՝ սերբեր։

## Ընդհանուր տեղեկություններ
Սլունը գտնվում է լեռնոտ տարածաշրջանում՝ Պլիտվի լիճ ազգային պարկից 30 կիլոմետր դեպի հյուսիս ու Բոսնիա և Հերցեգովինայից 15 կիլոմետր արևմուտք։ Քաղաքի միջով հոսում է Կորանա գետը։

Սլունի մոտակայքում մեծ թիվ են կազմում ջրվեժները։ Հայտնի է ավստրացի գրող Հայմիթո ֆոն Դոդերերի «Սլունի ջրվեժներ» () վեպը, որը լույս է տեսել 1963 թվականին։ Բացի այդ հայտնի են տուրիստական գրավչությամբ քաղաքի հնագույն ջրի գործարանները, որոնցից շատերը կառուցվել են դեռևս 18-րդ դարում։

## Պատմություն
thumb|left|Ֆրանկոպան ամրոցի ավերակները
Առաջին անգամ Սլունը հիշատակվել է 12-րդ դարում «Սլովին գրադ» () անունով։ 15-րդ դարում այստեղ կառուցվել էր Ֆրանկոպանի ընտանիքի  ամրոցը։ Կողքին միևնույն ժամանակ հիմնադրվել է ֆրանցիսկյան վանքը։ 17-րդ դարի վերջում Սլունը ամբողջովին վերակառուցվել է։

Խորվաթիայի պատերազմի ժամանակ (1991—1995) պատմական քաղաքի կենտրոնին էական վնաս է պատճառվել։ 1991 թվականին այստեղ հռչակվել է ինքնահռչակ Սերբական Կրաինան, որից հետո քաղաքից աքսորվել է խորվաթական բնակչության գրեթե ամբողջ մասը։ Քաղաքը զգալիորեն տուժել է խորվաթական հարձակումների գործողությունների ընթացքում։ Սերբական բնակչությունը աքսորվել է խորվաթական բանակ (պատերազմի ավարտից հետո մի մասը վերադարձել է)։ Պատերազմի ավարտից հետո վերականգնողական աշխատանքները շարունակվել են մի քանի տարի։

## Ծանոթագրություններ

## Արտաքին հղումներ
* Քաղաքի պաշտոնական կայք
* Տուրիստական տեղեկատվություն 

Կատեգորիա:Խորվաթիայի բնակավայրեր
Կատեգորիա:Խորվաթիայի քաղաքներ